**ПРОТОКОЛ № 47 – МИ**

Днес, 23.11.2023 г. от 17:00 часа, на пл. „ Възраждане” № 1, се проведе заседание на ОИК- Котел, назначена с решение № - 2049-МИ от 28.08.2023 год. на ЦИК

Заседанието се откри от председателя на ОИК Цветомира Кънева в 17:00 часа.

На заседанието присъстват 11 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Констатиране прекратяването на пълномощията на общински съветник и обявяване на следващия в листата за избран
2. Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО****ГЛАСУВАНЕ** | **ГЛАСУВАЛ****ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Димитър Любозаров Въндев** | **„ЗА”** |
| **Йордан Иванов Кръстев** | **„ЗА”** |
| **Минко Вичев Стефанов** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Екатерина Иванова Борисова** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |

Дневният ред се прие от ОИК с мнозинство от 11 гласа “ЗА”.

**По т. 1 от дневния ред:** председателят на комисията прочете проект на решение –

Констатиране прекратяването на пълномощията на общински съветник и обявяване на следващия в листата за избран.

В ОИК - Котел на 22.11.2023г. с вх.№142 са получени документи от Общински съвет Котел, чрез председателя Христина Чолакова, удостоверяващи настъпили факти и обстоятелства, на основание на които по закон (ex lege) предсрочно са прекратeни пълномощията на общински съветник – основание по чл. 30, ал. 4, т. 3 от Закона за местното самоуправление и местната администрация.

С описаното писмо под вх.№142 от 22.11.2023г. председателят на Общински съвет – Котел, препраща по компетентност молбата на избраният за общински съветник с Решение на ОИК – Котел №179-МИ от 30.10.2023г. и встъпил в длъжност – г-н Велин Антонов Георгиев, с която същият подава оставка и моли пълномощията му да бъдат прекратени.

След като ОИК Котел се запозна с така постъпилата молба

**След проведено гласуване и съответно гласували «ЗА» - 11 и «ПРОТИВ» - 0, ОИК - Котел взе следното**:

На основание чл. 87, ал. 1, т. 1 и т. 24 , във връзка с чл. 458 от Изборния кодекс и чл. 30, ал. 7 във връзка с чл. 30, ал. 4, т. 3 от ЗМСМА и Решение №2901-МИ от 16 ноември 2023г. на ЦИК

**Р Е Ш И:**

1. ПРЕКРАТЯВА предсрочно пълномощията на г-н Велин Антонов Георгиев – общински съветник при Общински съвет - Котел.

2. ОБЯВЯВА следващият в листата на ПП ГЕРБ кандидат от регистър „Б“за избран за общински съветник - Сюлейман Алиев Краев.

На обявения за избран общински съветник да се издаде удостоверение.

Копие от настоящото решение да се изпрати за сведение на Председателя на общински съвет Котел и на ЦИК.

Решението на основание чл. 30, ал. 8 ЗМСМА не подлежи на оспорване и влиза в сила незабавно от обявяването му.

**По т. 2 от дневния ред**: не постъпиха въпроси за обсъждане.

След изчерпване на дневния ред, заседанието на ОИК – Котел бе закрито от председателя на комисията.

**ПРЕДСЕДАТЕЛ:** /п/.....................
/Цветомира Кънева/

**СЕКРЕТАР:** /п/........................
/Събина Георгиева/